На основу члана 32. став 1. тачка 16. и 66. став 3. Закона о локалној самоуправи („Сл. гласник РС“, бр. 129/07 и 83/14-др. закон и 101/16-др.закон), члана 39. Закона о прекршајима („Службени гласник РС“, бр.65/13, 13/16 и 98/16) и члана 40.Статута општине Медвеђа („Службени гласник града Лесковца“,број: 9/2019 ) Скупштина општине Медвеђа на седници одржаној 21. децембра 2020.године, доноси

ОДЛУКУ

О РАСПОРЕДУ РАДНОГ ВРЕМЕНА УГОСТИТЕЉСКИХ ОБЈЕКАТА И ОБЈЕКАТА

 ЗАБАВНОГ КАРАКТЕРА

ОПШТЕ ОДРЕДБЕ

Члан 1.

Под објектима у смислу ове Одлуке подразумевају се:

 1. Објекти за пружање услуга смештаја (хотели, хостели, мотели, пансиони, преноћишта и туристички апартмани и кампови);

1. Објекти забавног карактера (објекти забавних игара и игара на срећу, компјутерске играонице, луна паркови и циркуси);
2. Угоститељски објекти за пружање услуга исхране и пића (ресторани, кетеринг објекти, кафане, бифеи, пицерије, експрес ресторани, пивнице, ћевапџинице, киосци за брзу храну, вински подруми и покретни угоститељски објекти),
3. Објекти који поред хране и пића пружају и услуге музичких и кабаре програма (дискотеке, барови и ноћни клубови).

Члан 2.

 Радно време је време у коме привредни субјекти из угоститељске делатности могу обављати своју делатност.

 Радно време почиње од момента када корисници угоститељских услуга могу да уђу у угоститељски објекат, и радно време се завршава у моменту када привредни субјекат из угоститељске делатности престане са услуживањем корисника услуге и престане са емитовањем музичких и других забавних садржаја.

Члан 3.

Рад у објектима из члана 1. ове Одлуке, правна и физичка лица морају организовати у складу са законом, тако да се не узнемиравају грађани који станују или раде у суседству као и у складу са потребама грађана, локацијом објеката, њиховом наменом и животним и другим условима околине у којој се објекат налази.

Под изразом „узнемиравање грађана" из претходног става овог члана, сматра се ометање људи емитовањем буке извођењем музичких и других садржаја, коришћење музичких инструмената и других звучних уређаја, као и узнемиравање грађана механичким изворима буке и звучним сигналима, виком, емитовањем испарења и др.

„Узнемиравање грађана" утврђује се у складу са законом.

Члан 4.

Објекти за пружање услуга смештаја (хотели, хостели, мотели, пансиони, преноћишта и туристички апартмани и кампови) раде од 00.00 до 24.00 часа.

Правно лице и предузетник који обављају делатност из члана 1. ове Одлуке дужни су да у периоду пословања (током целе године или сезонски), утврде трајање и распоред радног времена у складу са одредбама Одлуке, утврђено радно време видно истакну на главном улазу или на другом видном месту објекта и у свом пословању се придржавају истакнутог распореда , почетка и завршетка радног времена.

Радно време у осталим објектима из члана 1. ове Одлуке не може почети пре 06.00 часова.

Правно лице и предузетник који обављају делатност из члана 1. ове Одлуке дужни су да у периоду пословања (током целе године или сезонски), утврде трајање и распоред радног времена у складу са одредбама ове Одлуке, утврђено радно време видно истакну на главном улазу или на другом видном месту објекта и у свом пословању се придржавају истакнутог распореда, почетка и завршетка радног времена.

Члан 5.

Објекти забавног карактера (објекти забавних игара и игара на срећу, компјутерске играонице, луна паркови и циркуси) могу радити најдуже до 24.00 часа.

Члан 6.

Угоститељски објекти за пружање услуга исхране и пића који се налазе у кругу аутобуског стајалишта, могу бити отворени од 00.00 до 24.00 часа.

Члан 7.

Радно време објеката из члана 1. тачке 3. и 4. Одлуке различито је радним даном и у дане викенда односно празника, с тим да се под викендом подразумевају петак и субота.

 Објекти из члана 1. тачка 3. Одлуке раде радним даном до 24.00 часа, а викендом и празником (верским и државним) до 01.00 час.

Објекти из члана 1. тачка 4. Одлуке због специфичности делатности и специфичног радног времена раде радним даном до 01.00 часа, а викендом до 02.00 часа и празником до 04.00 часа.

Одговорно лице за објекат из члана 1. тачке 3. и 4. Одлуке који послује у оквиру привредног друштва или другог правног лица, односно предузетник или лице које они овласте у писаној форми, морају да буду присутни у објекту на почетку и на крају радног времена.

Члан 8.

 Баште и терасе угоститељских објеката који су у функцији угоститељских објеката, раде са почетком и завршетком радног времена које је одређено за угоститељски објекат.

 У случају проглашења ванредне ситуације (пандемије, епидемије, елементарне непогоде и сл.) надлежни Општински орган, односно Општински штаб за ванредне ситуације или други надлежни орган у складу са законом, може својим актом одредити другачији распоред, почетак и завршетак радног времена за објекте из члана 1. Ове Одлуке.

 Док траје опасност од ширења заразне болеси COVID -19 изазване вирусом SARS-CoV-2, радно време угоститељских објеката, регулише се подзаконским актом Владе Републике Србије, којом се прописују мере за спречавање сузбијања заразне болести COVID-19.

Члан 9.

Физичким и правним лицима која у својим објектима периодично организују прославе, свадбе, испраћаје, рођендане и сл. забрањује се употреба извора буке после 02.00 часа.

Члан 10.

 Привредни субјекти на које се ова Одлука односи, дужни су да комуналном инспектору, односно, инспектору за заштиту животне средине, омогуће несметано вршење послова надзора, ставе на увид потребна документа, као и да без одлагања покажу или доставе податке и документацију у вези са предметом надзора и да у року који инспектор одреди изврше налог инспектора.“

НАДЗОР

Члан 11.

Послове инспекцијског надзора над применом ове Одлуке врши Одсек за инспекцијске послове.

Инспекцијски надзор над применом одредаба ове Одлуке врше комунални инспектор и инспектор за заштиту животне средине.

У обављању послова из става 2. овог члана комунални инспектор је овлашћен да издаје прекршајни налог за прекршаје за које је овом Одлуком прописана новчана казна у фиксном износу, а инспектор за заштиту животне средине да, у случајевима прописаним ово Одлуком, у складу са законом, забрани рад угоститељског објекта.

У вршењу инспекцијског надзора комунални инспектор је овлашћен да у складу са законом:

* нареди извршење утврђених обавеза и предузимање мера и радњи у одређеном року;
* предузима друге мере за које је овлашћен.

Члан 12.

 Прекршајни налог комунални инспектор издаје у писаној форми у складу са законом којим је прописана садржина прекршајног налога.

Прекршајни налог се састоји од оригинала и две копије. Оригинал се уручује лицу против кога се издаје прекршајни налог, а копије задржава орган који издаје прекршајни налог.

Прекршајни налог се уручује присутном лицу за кога се сматра да је учинило прекршај у моменту откривања прекршаја.

Лице против кога је издат прекршајни налог својим потписом на одговарајућем месту у налогу потврђује његов пријем.

Ако је лице за које се сматра да је учинило прекршај одсутно и када околности откривања или природа прекршаја то захтевају, достављање прекршајног налога ће се извршити путем поште или доставне службе, у складу са одредбама Закона о прекршајима.

Ако присутно лице против кога се издаје прекршајни налог одбије да прими налог, комунални инспектор ће га упозорити на последице одбијања пријема, унети у прекршајни налог забелешку о одбијању пријема, дан и час када је пријем одбијен, чиме се сматра да је прекршајни налог уручен.

Лице против кога је издат прекршајни налог прихвата одговорност за прекршај плаћањем половине изречене казне у року од осам дана од дана пријема прекршајног налога, чиме се ослобађа плаћања друге половине изречене казне.

Ако лице против кога је издат прекршајни налог у року од осам дана од дана пријема прекршајног налога не плати изречену казну или не поднесе захтев за судско одлучивање о издатом прекршајном налогу, сматраће се да је прихватило одговорност пропуштањем, а прекршајни налог ће постати коначан и извршан.

Прекршајни налог са констатацијом коначности и забелешком да новчана казна није плаћена, комунални инспектор доставља надлежном прекршајном суду ради спровођења извршења у складу са законом.

Лице против кога се издаје прекршајни налог може прихватити одговорност за прекршај и након истека рока од осам дана од пријема прекршајног налога ако пре поступка извршења добровољно плати целокупан износ изречене новчане казне.

КАЗНЕНЕ ОДРЕДБЕ

Члан 13.

 Новчаном казном у минималном износу од 50.000 динара казниће се за прекршај правно лице:

1. Ако утврди радно време супротно одредбама ове Одлуке или се не придржава истакнутог распореда, почетка и завршетка радног времена или почне са радом пре или ради дуже од утврђеног радног времена или лица из члана 7. став 4. нису присутна у објекту на почетку и на крају радног времена;
2. Ако је дошло до узнемиравања грађана из члана 3. или је поступљено супротно забрани из члана 8. ове Одлуке;
3. Ако не истакне на улазу у објекат или на другом видном месту објекта распоред, почетак и завршетак радног времена, утврђен овом Одлуком (члан 4. став 3.);
4. Ако не поступи у складу са чланом 9;

 За прекршај из става 1. овог члана казниће се и одговорно лице у правном лицу новчаном казном у минималном износу од 5.000 динара.

За прекршај из става 1. овог члана казниће се предузетник новчаном казном у фиксном износу од 10.000 динара.

За прекршај из става 1-3 овог члана комунални инспектор издаје прекршајни налог у складу са законом.

Члан 14.

Новчаном казном Новчаном казном у фиксном износу од 150.000 динара казниће се за прекршај правно лице, новчаном казном у износу од 75.000 динара казниће се предузетник и новчаном казном у износу од 25.000 динара казниће се одговорно лице у правном лицу и физичко лице, ако поступи супротно одредбама члана 8. став 3.

ПРЕЛАЗНЕ И ЗАВРШНЕ ОДРЕДБЕ

Члан 15.

Ступањем на снагу ове Одлуке престаје да важи Одлука одређивању радног времена у области промета робе на мало угоститељства и занатства на подручју опшштине Медвеђа („Службени гласник РС“, бр.22/13) и Одлука о измени и допуни одлуке о одређивању радног времена у области промета робе на мало угоститељства и занатства на подручју општине Медвеђа (“Службени гласник РС“, бр. 9/14)

Члан 16.

Ова Одлука ступа на снагу осмог дана од дана објављивања у "Службеном гласнику града Лесковца".

СКУПШТИНА ОПШТИНЕ МЕДВЕЂА

06 Број:06-61/2020/25 од 21. децембра 2020.год.

 ПРЕДСЕДНИК,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Милан Стевановић, струк.менаџ.